Klasa: 112-01/23-02/1

Urbroj: 2168/01-60-77/01-23-7

Pula, 3.10.2023.

Na temelju odluke Ministarstva rada, mirovinskog sustava, obitelji i socijalne politike KLASA: 132-03/23-01/01, URBROJ: 524-08-01-02/1-23-3 od 9. svibnja 2023. godine i Plana prijema pripravnika u ustanovama socijalne skrbi u 2023. godini za provedbu mjere aktivne politike zapošljavanja te članka 31. Statuta Centra Ruža Petrović, ravnateljica Centra Ruža Petrović, objavljuje

JAVNI NATJEČAJ

za prijem osobe kroz provedbu mjere aktivne politike zapošljavanja Potpore za pripravništvo u javnim službama u provedbi mjere Hrvatskog zavoda za zapošljavanje

**Stručni radnik I vrste- socijalni radnik/ica** – **1 izvršitelj** m/ž., puno radno vrijeme, u trajanju od 12 mjeseci.

Uvjeti:

* završen diplomski sveučilišni studij socijalnog rada,
* na natječaj se mogu javiti nezaposlene osobe prijavljene u evidenciju nezaposlenih osoba koju vodi Hrvatski zavod za zapošljavanje, a koje nemaju više od 6 mjeseci prijavljenog staža osiguranja u stečenom zvanju u obrazovnoj razini iz područja obrazovanja, zdravstva, predškolskog odgoja, socijalne skrbi i kulture
* da ne postoji zapreka iz članka 261. stavak 1. Zakona o socijalnoj skrbi (NN br. 18/22, 46/22 i 119/22).

Svi izrazi koji se koriste u tekstu, a imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način i muški i ženski rod. Na temelju odredbe čl. 13. Zakona o ravnopravnosti spolova, na oglašeno radno mjesto mogu se javiti osobe obaju spolova.

Podnošenjem prijave na natječaj kandidati daju suglasnost Centru Ruža Petrović da kao voditelj zbirke osobnih podataka može prikupljati, koristiti i dalje obrađivati njihove osobne podatke isključivo u svrhu provedbe natječajnog postupka sukladno propisima koji uređuju zaštitu osobnih podataka.

Kandidat koji ostvaruje pravo prednosti pri zapošljavanju prema posebnim propisima dužan se u prijavi na natječaj pozvati na to pravo i ima prednost u odnosu na ostale kandidate samo pod jednakim uvjetima.

Kandidati koji se u prijavi pozivaju na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihove obitelji (Narodne novine broj 121/2017, 98/2019 i 84/2021), uz prijavu na natječaj dužni su osim dokaza o ispunjavanju traženih uvjeta priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihove obitelji, a koji su objavljeni na web-stranici Ministarstva hrvatskih branitelja: https://branitelji.gov.hr/zaposljavanje-u-drzavnoj-sluzbi/843.

Kandidati koji se u prijavi pozivaju na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20), uz prijavu na natječaj dužni su, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom (https://www.zakon.hr/z/493/Zakon-o-profesionalnoj-rehabilitaciji-i-zaposljavanju-osoba-s-invaliditetom).

Kandidati koji se u prijavi pozivaju na pravo prednosti prilikom zapošljavanja u skladu s člankom 48. Zakona o civilnim stradalnicima Domovinskog rata (Narodne novine broj 84/21), uz prijavu na natječaj dužni su, osim dokaza o ispunjavanju traženih uvjeta, priložiti i dokaze utvrđene u članku 49. navedenog zakona https://branitelji.gov.hr/zaposljavanje-u-drzavnoj-sluzbi/843.

U potpisanoj prijavi na natječaj navode se osobni podaci podnositelja prijave (osobno ime, adresa stanovanja, broj telefona/mobitela, e-adresa).

Kandidati su uz prijavu dužni dostaviti:

* životopis, potpisan
* preslik osobne iskaznice
* preslik diplome o stečenoj stručnoj spremi
* elektronički zapis odnosno potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (ne stariju od dana objave natječaja)
* potvrdu Hrvatskog zavoda za zapošljavanje iz koje je razvidno da su kandidati evidentirani u evidenciji Hrvatskog zavoda za zapošljavanje (ne stariju od dana objave natječaja)
* uvjerenje nadležnog suda da se protiv podnositelja prijave ne vodi kazneni postupak (ne starije od 30 dana).

Isprave se prilažu u neovjerenom presliku, a osoba je prije sklapanja pisanog ugovora dužna dostaviti na uvid originalne dokumente.

U skladu s uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka (NN br. 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja.

Prijave na natječaj s dokazima o ispunjavanju uvjeta podnose se isključivo poštom u roku od 8 dana od objavljivanja natječaja u Narodnim novinama, na adresu: Centar Ruža Petrović, Budicinova 17, Pula, s naznakom: »Natječaj za pripravnika/icu«.

U slučaju prijave više od jednog kandidata, Centar Ruža Petrović , provesti će testiranje.

Kandidatom u natječajnom postupku smatra se osoba koja je podnijela urednu, pravovremenu i potpisanu prijavu na natječaj zajedno sa svim traženim prilozima te koja ispunjava uvjete iz natječaja. Urednom prijavom smatra se samo prijava koja sadrži sve podatke i priloge navedene u natječaju. Nepotpune i nepravodobne prijave neće se razmatrati.

O rezultatima natječaja kandidati će biti obaviješteni u zakonskom roku putem web-stranice Centra Ruža Petrović ([www.djecjidompula.hr](http://www.djecjidompula.hr)).

Ravnateljica:

\_\_\_\_\_\_\_\_\_\_\_\_\_\_\_

Davorka Belošević